**

# Materiál na rokovanie

**Hospodárskej a sociálnej rady SR**

# dňa 27.6.2016

**K bodu č. 6)**

**Stanovisko k**

**návrhu Správy o stave ochrany práce a o činnosti orgánov štátnej správy v oblasti inšpekcie práce v roku 2015**

**Všeobecne k návrhu**

Správa o stave ochrany práce a o činnosti orgánov štátnej správy v oblasti inšpekcie práce v roku 2015 sa v ročnom cykle predkladá na rokovanie HSR SR. Správa za rok 2015 ukazuje na viaceré pozitívne hodnotiteľné vývojové trendy, napríklad počet zistených nedostatkov u zamestnávateľov v rámci kontrolnej činnosti orgánov inšpekcie práce. Na druhej strane je potrebné skúmať príčiny nárastu počtu registrovaných pracovných úrazov, smrteľných pracovných úrazov a úrazov s ťažkou ujmou na zdraví. Za pozornosť stojí tiež snaha predkladateľa objektívne poukázať aj na skutočnosť, že k pracovným úrazom dochádza aj z dôvodu nedodržiavania príslušných pravidiel zo strany zamestnancov. Do budúcna je preto relevantná aj úvaha o nastaveniach nástrojov, ktoré môže zamestnávateľ uplatniť v prípade, že zamestnanec porušuje príslušné pravidlá, ohrozuje seba, ostatných zamestnancov, alebo zamestnávateľa, nakoľko mnohé z existujúcich nástrojov predstavujú z tohto pohľadu skôr nástroj ochrany zamestnanca.

**Pripomienky k návrhu**

ZMOS k návrhu Správy o stave ochrany práce a o činnosti orgánov štátnej správy v oblasti inšpekcie práce v roku 2015 pripomienky neuplatňuje.

**Záver:**

ZMOS navrhuje, aby HSR SR odporučila vláde SR vziať správu na vedomie.

 **Michal Sýkora**

 **predseda**